Innenriks

Samtidig har 21 av ordførerne i Agder, pluss de to fylkesordførerne, sagt ja til å heise regnbueflagget, skriver Fædrelandsvennen.

– Dette tyder på at deres nei handler om synet på homofili, ettersom 23 andre ordførere velger å tolke loven mer fleksibelt, sier Kristiansands ordfører Harald Furre (H), som vil overlate til KrF-ordførerne selv å svare på hvorfor de sier nei.

De som sier nei er KrF-ordførerne i Vennesla, Kvinesdal, Grimstad, Audnedal, Froland, Evje og Hornnes. De får også støtte fra ordfører Jan Dukene fra Tverrpolitisk liste i Tvedestrand og Arbeiderparti-ordfører Jan Kyrvestad i Valle og Sp-ordfører Oddmund Ljosland i Åseral.

KrF-ordfører Reidun Bakken i Audnedal, sier hun bare følger reglene.

– Jeg forholder meg til flaggreglementet i Audnedal kommune, sier hun til Fædrelandsvennen. Hun legger til at hun vil fremme saken til formannskapet, slik at de kan ta en avgjørelse.

(©NTB)